**Tietokonetomografia, natiivitutkimusten yleisohje**

Lanneranka Kaularanka Rintaranka

Nenän sivuontelot/kasvot Pää Ranne/käsi

Olkapää/lapaluu Lonkka ja lantio Polvi

Nilkka/jalkaterä Virtsatiekivi TT

(Tutkittava alue rastitettu)

Tietokonetomografia (CT, TT) on röntgenkuvausmenetelmä, jossa saadaan röntgensäteitä käyttämällä kehosta leikekuvia pyydetystä tutkimuskohteesta.

**Ajanvaraus**     .    .20    , klo

**Tutkimuspaikka**

Sisäänkäynti keskussairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

Korut ja arvoesineet pyydämme jättämään kotiin.

**Tutkimukseen valmistautuminen  
Virtsatiekivi TT** -tutkimukseen tullessa virtsarakon tulee olla täysi, sen vuoksi ennen tutkimusta on hyvä juoda muutaman lasi vettä.

Mikäli olet tai epäilet olevasi **raskaana**, ilmoita asiasta lähettävään yksikköön.

**Tutkimuksen kulku**

Tutkimuksessa makaat kuvauspöydällä, joka liikkuu kuvauksen aikana. Kuvauslaite muistuttaa isoa rengasta. Röntgenhoitaja poistuu huoneesta tutkimuksen ajaksi viereiseen huoneeseen, josta hänellä on sinuun ääni- ja näköyhteys. Tutkimuksen aikana on tärkeää pysyä liikkumatta ja noudattaa annettuja hengitysohjeita, koska liike aiheuttaa kuviin epätarkkuutta. Tietokonetomografiatutkimus kestää noin 10 - 20 minuuttia.

**Jälkitoimenpiteet**

Tutkimus ei vaadi jälkitoimenpiteitä. Tutkimustulokset saat lähettävästä yksiköstä sovittuna aikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä omasoteviestit. Vastaamme viesteihin 1-3 arkipäivän sisällä. Kuvantamisessa on käytössä myös takaisinsoittojärjestelmä, puh. 040 153 3240. Soittoaikamme on maanantaista torstaihin kello 7:30 – 16 sekä perjantaisin ja arkipyhien aattoina kello 7:30 – 15. Soitamme sinulle takaisin samana päivänä tai viimeistään seuraavan työpäivän aikana.